google/wiki40b huggingface dataset:
Γιωργής Τριαντάφυλλος

Βιογραφικές πληροφορίες

Οι περιηγητές συχνά τον αναφέρουν με το όνομα Ouardi ή Wardi, το οποίο προέκυψε από παραφθορά του βαφτιστικού του που ήταν: Γιωργής.
Ο Γιωργής Τριαντάφυλλος γεννήθηκε στη Λήμνο στα τέλη του 18ου αιώνα και άγνωστο πότε και πώς πήγε στην Αίγυπτο, όπως πολλοί Λήμνιοι εκείνη την εποχή. Εκεί έγινε βοηθός και φίλος ενός διάσημου Λήμνιου ανασκαφέα, του εμπόρου και συλλέκτη αιγυπτιακών αρχαιοτήτων Γιάννη Αθανασίου ή Τζιοβάνι ντ’ Ατανάση.
Ζούσε μαζί του τουλάχιστον από το 1829, που τον συνάντησε ο Ιταλός ταξιδιώτης Σαλβατόρε Τσερουμπίνι και διέσωσε τη φιγούρα του σε δύο πρόχειρα σχέδια. Ίσως ήταν μαζί από παλιότερα που ο Αθανασίου έκανε σημαντικές ανασκαφές τάφων στην Άνω Αίγυπτο.
Ο βασικός ρόλος του Τριαντάφυλλου ήταν να επιβλέπει τις αρχαιολογικές έρευνες κατά τη διάρκεια της απουσίας του Αθανασίου, ιδίως μετά το 1827 που ο Αθανασίου έλειπε μεγάλα διαστήματα από την Αίγυπτο. Όμως, ήταν και ο ίδιος έμπορος αρχαιοτήτων.
Έμεναν στο ίδιο σπίτι στην περιοχή Κούρνα, κοντά στην Κοιλάδα των Βασιλέων. Το σπίτι αυτό ήταν κτισμένο πάνω από έναν αρχαίο τάφο και σε αυτό παρέμεινε και μετά την οριστική αναχώρηση του Αθανασίου για το Λονδίνο το 1849. Εκεί τον βρήκε ο Γάλλος Φλομπέρ (Gustave Flaubert) το 1850 να ζει στα γεράματά του, ολομόναχος, σε ένα σπίτι γεμάτο μούμιες. Φορούσε άσπρο σαρίκι και πουκαμίσα σαν τους Νούβιους. Ο Φλομπέρ τον περιγράφει χαρακτηριστικά σε ένα γράμμα του στις 16/5/1850:
"Υπάρχει στην είσοδο της Κοιλάδας των Βασιλέων, πάνω από το Ραμσείο, ένας γέρος Έλληνας, που ασχολείται με το εμπόριο αρχαιοτήτων. Ζει εκεί σε έναν πύργο καταμεσής του βουνού, σ’ ένα σπίτι γεμάτο μούμιες, ολομόναχος, μακριά από τους ανθρώπους… Φορούσε άσπρο σαρίκι, πουκαμίσα άσπρη σαν τους Νούβιους και κρατούσε ομπρέλα και άσπρο βαμβακερό ύφασμα. Το γηραιό αυτό τέκνο της Λήμνου κρατούσε στο αριστερό χέρι το τσιμπούκι του κι ένα ραβδί από ασπρόξυλο, που το πελέκησε ο ίδιος, το οποίο τελείωνε με ένα σιδερένιο σουβλί, για να τον βοηθά να περπατάει στους βράχους. Ήταν ξυπόλυτος με τσόκαρα και σερνόταν λαχανιάζοντας."
Με τη γενέτειρά του Λήμνο είχε κρατήσει κάποιες επαφές, όπως προκύπτει από την αναγραφή του ονόματός του στο "Βιβλίο Ευεργετών και Δωρητών" των σχολείων και του μητροπολιτικού ναού της Αγ. Τριάδος της Μύρινας, του 1843.
Πέθανε στην Κούρνα το 1852, γέρος σε άγνωστη ηλικία, χωρίς να αφήσει απογόνους.

Αναγνώριση

Ο Τριαντάφυλλος θεωρειται από τους πρωτοπόρους ανασκαφείς της αρχαίας Αιγύπτου, γι’ αυτό το όνομά του αναφέρεται στο παγκόσμιο ευρετήριο προσωπικοτήτων του κλάδου της Αιγυπτιολογίας, στο γνωστό “Who was who in Egyptology”. Εκεί υπάρχει σύντομη προσωπογραφία του.
Ενδεχομένως ενέπνευσε μεταγενέστερους συλλέκτες, όπως τον Ιωάννη Δημητρίου, που ήταν επίσης Λήμνιος και δώρισε την αρχαιολογική του συλλογή στο Εθνικό Αρχαιολογικό Μουσείο της Αθήνας καθώς και στο Νομισματικό Μουσείο Αθηνών.
Μάρτιν Σουλτς

Βιογραφικά Στοιχεία

Ο Μάρτιν Σουλτς γεννήθηκε στις 20 Δεκεμβρίου του 1955 στο Χέλρατ (Hehlrath), μια κωμόπολη στα σύνορα της Γερμανίας με το Βέλγιο και την Ολλανδία. Μετά από τέσσερα χρόνια στην πρωτοβάθμια εκπαίδευση (1962 - 1966), φοίτησε στο Heilig-Geist, 
σχολείο μέσης εκπαίδευσης για εννέα χρόνια. Από το 1975 ως το 1977 εκπαιδεύτηκε ως βιβλιοπώλης κι έτσι το πάθος του για τα βιβλία το μετέτρεψε σε επάγγελμα εργαζόμενος έτσι ως βιβλιοπώλης και, από το 1982 με δικό του βιβλιοπωλείο στο Wurselen της Βόρειας Ρηνανίας-Βεστφαλίας, που λειτούργησε με επιτυχία μέχρι το 1994.
Το άλλο πάθος του για την πολιτική, τον οδήγησε στα 19 του στο Σοσιαλδημοκρατικό Κόμμα και σε ηλικία 33 ετών, στη δημαρχία του Wurselen για 11 χρόνια. Από το 1994 εκλέγεται στο Ευρωπαϊκό Κοινοβούλιο και από το 2000 είναι πρόεδρος της γερμανικής πτέρυγας των Σοσιαλιστών στο Ευρωπαϊκό Κοινοβούλιο υπηρετώντας και ως αντιπρόεδρος της σοσιαλιστικής ομάδας. Το 2004 εξελέγη πρόεδρος της ομάδας των Σοσιαλιστών στο Ευρωπαϊκό Κοινοβούλιο μέχρι σήμερα που εκλέχτηκε ως πρόεδρος του ίδιου του Ευρωπαϊκού Κοινοβουλίου. Επίσης, ο Σουλτς είναι εκπρόσωπος του γερμανικού Σοσιαλδημοκρατικού Κόμματος για τα Ευρωπαϊκά Θέματα από το 2009.
Ο Μάρτιν Σουλτς είναι παντρεμένος και πατέρας δύο παιδιών. Τα ενδιαφέροντά του είναι το διάβασμα, η ιστορία και το ποδόσφαιρο, με τον ίδιο να δηλώνει οπαδός της Κολωνίας.

Προεδρία του Ευρωπαϊκού Κοινοβουλίου

Στις 15 Σεπτεμβρίου 2011 τα μέλη της Προοδευτικής Συμμαχίας των Σοσιαλιστών και Δημοκρατών στο Ευρωπαϊκό Κοινοβούλιο πρότειναν ομόφωνα τον Σουλτς ως υποψήφιο για Πρόεδρο του Ευρωπαϊκού Κοινοβουλίου. Άλλοι συνυποψήφιοι για την προεδρία του Ευρωκοινοβουλίου ήταν η Ντάνα Γουάλις και ο Νίργι Ντέβα, που έλαβαν, αντιστοίχως, 141 και 142 ψήφους.
Στις 17 Ιανουαρίου 2012, ο Μάρτιν Σουλτς εξελέγη πρόεδρος της Ολομέλειας του Ευρωπαϊκού Κοινοβουλίου, με 387 ψήφους υπέρ επί 699 ψηφισάντων. Ο Σουλτς διαδέχθηκε τον πρώην πρωθυπουργό της Πολωνίας, Γιέρζι Μπούζεκ, και είναι επικεφαλής του Ευρωπαϊκού Κοινοβουλίου και μετά τις ευρωπαϊκές εκλογές τον Ιούνιο του 2014.
Τον Νοέμβριο του 2013 οι Ευρωπαίοι Σοσιαλιστές επέλεξαν τον Σουλτς ως υποψήφιο για τη θέση του Προέδρου της Ευρωπαϊκής Επιτροπής (Κομισιόν). Τον Ιούλιο του 2014 επανεξελέγη πρόεδρος του Ευρωπαϊκού Κοινοβουλίου. Έμεινε στη θέση του έως τον Ιανουάριο του 2017 οπότε και τον διαδέχθηκε ο Ιταλός ευρωβουλευτής Αντόνιο Ταγιάνι.
Ηλίας Πίνης

Βιογραφικά στοιχεία

Ο Ηλίας Πίνης γεννήθηκε στα τέλη του 19ου αίωνα στη Νεγόβανη (Φλάμπουρο) Φλώρινας. Ήταν συγγενής του Νικόλαου Πίνη (Κολεπίνη), οπλαρχηγού της Μακεδονικής επανάστασης του 1867. Συγκρότησε ένοπλη ομάδα που είχε σκοπό την προστασία της γενέτειράς του από Βουλγαρικές επιθέσεις και Οθωμανικές αυθαιρεσίες και τέθηκε υπό τις γενικές οδηγίες του Ηλία Δεληγιαννάκη από την Κρήτη. Έδρασε στην περιοχή Φλώρινας και Κορεστίων. Συνεργάστηκε επίσης, με τον Γεώργιο Τσόντο (Βάρδα) σε διάφορες επιχειρήσεις, καθώς και με τους Ιωάννη Πούλακα και Ιωάννη Καραβίτη.
Γκάρι Νέβιλ

Μάντσεστερ Γιουνάιτεντ

Ο Γκάρι Νέβιλ ξεκίνησε την καρίερα του από τα μικρά τμήματα της Μάντσεστερ Γιουνάιτεντ το 1991 όπου κατέκτησε το Κύπελλο νέων την πρώτη του σεζόν. Έκανε το ντεπούτο στην επαγγελματική ομάδα το Σεπτέμβριο του 1992 στο Κύπελλο ΟΥΕΦΑ εναντίον της Τορπέντο Μόσχας και από τοτε αγωνίστηκε στην Μάντσεστερ Γιουνάιτεντ εως το τέλος της καρίερας του.

Εθνική ομάδα

Ο Γκάρι Νέβιλ έκανε την πρώτη του εμφάνιση με την Εθνική ομάδα της Αγγλίας το 1995 σε ένα φιλικό εναντίον της Ιαπωνίας αγωνίστηκε με την Εθνική ομάδα της χώρας του σε 3 ευρωπαικά πρωταθλήματα στο Ευρωπαϊκό Πρωτάθλημα Ποδοσφαίρου 1996 στο Ευρωπαϊκό Πρωτάθλημα Ποδοσφαίρου 2000 και στο Ευρωπαϊκό Πρωτάθλημα Ποδοσφαίρου 2000 Επίσης αγωνίστηκε σε 3 Μουντιάλ στο Παγκόσμιο Κύπελλο Ποδοσφαίρου 1998,στο  Παγκόσμιο Κύπελλο Ποδοσφαίρου 2002 και στο Παγκόσμιο Κύπελλο Ποδοσφαίρου 2006.

Προσωπική ζωή

Ο Γκάρι Νέβιλ παντρεύτηκε το 2007 έχει δύο κόρες.
Universally Speaking

Βίντεο Κλιπ

Στο βίντεο κλιπ, σκηνοθετημένο από τον Ντικ Ρουντ, ο ταξιτζής απο το βίντεο του By the Way επιχειρεί να επιστρέψει το βιβλίο που ξέχασε ο τραγουδιστής Anthony Kiedis μέσα στο ταξί, το "Lexicon Devil: The Fast Times and Short Life of Darby Crash and the Germs" την βιογραφία του Ντάρμπι Κρας των The Germs.
Κόλπο της δεκάδας

Το τέχνασμα

Το τέχνασμα περιλαμβάνει δύο άτομα, τα οποία πρέπει να έχουν συνεννοηθεί εκ των προτέρων. Το τέχνασμα ξεκινάει ως εξής:
1) Το Α άτομο φεύγει μακριά από τα φύλλα
2) Ο παρατηρητής Γ δείχνει στο άτομο Β ένα από τα φύλλα
3) Το Α άτομο γυρνάει πίσω
4) Το Β άτομο αρχίζει και δείχνει ένα - ένα τα φύλλα
5) Το Α άτομο καταλαβαίνει βάση κάποιον μαθηματικών πράξεων ποιο φύλλο επέλεξε ο παρατηρητής Γ

Τρόπος του τεχνάσματος

Το τέχνασμα εμπεριέχει πολύπλοκες μαθηματικές πράξεις και θέλει ώρα και από το άτομο Α να δείξει το σωστό φύλλο, αλλά και από το άτομο Β να το βρει.Τα φύλλα πρέπει να είναι διαιρετέα του αριθμού τρία, πέντε και εφτά(Ο βαλές [J], η ντάμα [Q] και ο ρίγας [K] είναι οι αριθμοί έντεκα δώδεκα και δεκατρία αντίστοιχα, εκτός και αν τα διαιρετέα του εφτά είναι λιγότερα από την μονάδα που τότε ο Ρήγας [K] θεωρείται ο αριθμός 14.). Το Α άτομο αρχίζει και δείχνει τα φύλλα και υπολογίζει πόσο μακριά είναι το φύλλο σε σχέση με τα ποσά διαιρετέα του τρία και του πέντε υπάρχουν ανάμεσα στο πρώτο φύλλο που θα δείξει και το φύλλο που έχει επιλεχτεί. Μετά πολλαπλασιάζει το άθροισμα τους με τα διαιρετέα του εφτά που υπάρχουν ανάμεσα στο πρώτο φύλλο και το φύλλο που έχει επιλεχτεί. Αυτός ο αριθμός είναι ο "δείκτης" και το άτομο Α υποδεικνύει στο άτομο Β τον αριθμό δείχνοντας το φύλλο που έχει την διαφορά των διαιρετέων πέντε και εφτά (πρέπει πάντα να είναι θετικός αριθμός ή ίσος με το μηδέν) στο άνω δεξιά σημείο αν η διαφορά είναι μεγαλύτερη του μηδενός, στο κάτω αριστερά σημείο αν η διαφορά είναι μεγαλύτερη του τρία και στο κάτω δεξιά σημείο της προηγούμενης κάρτας αν ο δείκτης και το φύλλο που επιλέχθηκε είναι αριθμοί αντιδιαμετρικού τύπου. Στην τελευταία περίπτωση, το άτομο Α πρέπει απλά να δείξει τα φύλλα με συγκεκριμένη σειρά αλλάζοντας το πώς θα δείξει τα δυο μεσαία εφόσον αν τα δείξει κανονικά η αντιδιαμετρικότητα των αριθμών δεν θα ισχύσει.Το άτομο Β μετά πρέπει να προσθέσει όλους αυτούς του αριθμούς, εκτός από την τρίτη περίπτωση που βρίσκει την ορίζουσα του τετραγώνου που σχηματίζουν τα φύλλα που περιέχουν τους αντιδιαμετρικούς αριθμούς και να τα αφαιρέσει από τον αριθμό του δείκτη, βρίσκοντας τον αριθμό του φύλλου που έχει επιλεχθεί.Στις περιπτώσεις Α και Β, αφού προστεθούν οι αριθμοί, το άτομο Β πρέπει να υπολογίσει την ορίζουσα των τετραγώνων που έχουν σχηματιστεί και να τα αφαιρέσει από την ορίζουσα των δυο τριγώνων που έχουν σχηματιστεί.Το αποτέλεσμα είναι ο δείκτης και έτσι το άτομο Β ξέρει ποιο φύλλο έχει επιλεχτεί.
Γιάκομπ Πραντάουερ

Το Βενεδικτινικό Αββαείο του Μελκ

Ευρισκόμενο επί βραχώδους προεξοχής η οποία επιβλέπει τον Δούναβη, σε απόσταση 80 χμ. ανάντη της Βιέννης, το αββαείο ιδρύθηκε κατά την διάρκεια του 12ου αιώνα. Το 1702, ο Πραντάουερ ανέλαβε την διεύθυνση των εργασιών ανακατασκευής, μεταξύ των οποίων η εκκλησία (1702-1714) δεν ολοκληρώθηκε παρά μόνον το 1734, με τον Γιόχαν Μίχαελ Ρόττμαϊρ να φιλοτεχνεί τις τοιχογραφίες της, με την βοήθεια ενός Ιταλού, του Αντόνιο Γκάλλι-Μπιμπιένα, για τις οφθαλμαπάτες. Η κεντρική Αγία Τράπεζα είναι έργο του Αντόνιο Μπεντούτσι (1730).
Η πρόσβαση στο αββαείο γίνεται μέσω αυλής περιτριγυρισμένης από παλαιά μετατρεμένα τείχη. Τα κτίρια του Πραντάουερ έχουν την μορφή ενός μεγάλου ορθογωνίου με μία επέκτασή τους προς τα νότια. Η εκκλησία ευρίσκεται στο βάθος μιας δεύτερης αυλής, η οποία συνεχίζεται με μια αναβαθμίδα η οποία επιβλέπει τον Δούναβη, ενώ, ταυτόχρονα, προσφέρει πανοραμική θέα. Τα κυριαρχόντα χρώματα του συμπλέγματος είναι μπεζ και λευκό, ενώ η οροφή του είναι καλυμμένη με κεραμοσκεπές.
Δάκτυλο κεφαλόποδου

Το δάκτυλο είναι η ακρινή περιοχή του πλοκαμιού κεφαλόποδου ή το πόδι καρκινοειδούς. Στα κεφαλόποδα, το δάκτυλο είναι στενή δομή με συχνά ασύμμετρη διάταξη μυζητήρων στην κοιλιακή περιοχή της παλάμης και έλλειψη ραχιαίας επιδερμίδας. Στα καρκινοειδή, το δάκτυλο είναι το έβδομο και τελικό τμήμα των θώρακικών εξαρτημάτων. Σε κάποια είδη από το δάκτυλο και τον πρόποδα σχηματίζεται μία δαγκάνα.
Music Box (τραγούδι, Eminem)

Περιεχόμενο και παραγωγή

Στο τραγούδι ο Eminem ραπάρει μέσα από τα μάτια ενός σαδιστή δολοφόνου που παρομοιάζει το θήραμά του με ένα νόστιμο γεύμα. Η παραγωγή του έχει λάβει θετικές κριτικές και έχει χαρακτηριστεί ως "μινιμαλιστική, η οποία αποτελείται απλά από deep bass thump και ένα looping toy-chest's τραγούδι, που παρέχει το τέλειο σκηνικό για την άγρια παράδοση του Eminem." Το Sputnikmusic περιέγραψε το τραγούδι ως ένα λαμπερό, ονειρικό τραγούδι τρόμου.
Πλάμπι Νατ

Το Plumpy nut είναι μια θεραπευτική τροφή, η οποία περιέχει όλα τα θρεπτικά συστατικά για γρήγορη ανάπτυξη υποσιτισμένων παιδιών, χωρίς να χρειάζεται εισαγωγή τους σε ειδικά επισιτιστικά κέντρα.
Περιέχει μίγμα από φυστίκια, σκόνη γάλακτος και βιταμίνες και είναι σε στερεά μορφή (σα σοκολάτα). Μια συσκευασία δύο φορές την ημέρα για δυο με  τέσσερις εβδομάδες σε συνδυασμό με άλλα τρόφιμα μπορεί να αναστρέψει υποσιτισμό σε μικρά παιδιά.
Χρησιμοποιείται από τους Γιατρούς Χωρίς Σύνορα, στην εύκολη και αποτελεσματική αντιμετώπιση υποσιτισμού.
Νέα Κορώνη Μεσσηνίας

Η ιστορία της Νέας Κορώνης

Η Νέα Κορώνη χτίστηκε με ένα ιδιαίτερο πολεοδομικό σχέδιο, σε διαμέρισμα του σημερινού Δήμου Μεσσήνης.
Η διοικητική διαίρεση της χώρας το 1833 από τον βασιλιά Όθωνα και η κατάργηση των δήμων από τον Ελευθέριο Βενιζέλο το 1912 θέλει τα τότε Καστέλλια, και αργότερα Νέα Κορώνη, να είναι στο χρονικό αυτό διάστημα δημοτικό διαμέρισμα του τότε Δήμου Κολωνίδων. Ο δήμος αυτός πήρε την ονομασία του από την αρχαία ομώνυμη πόλη, ενώ η Κορώνη έδωσε το όνομά της στον σημερινό Δήμο Πεταλιδίου, ο οποίος τότε είχε ονομαστεί Δήμος Κορώνης.
Η αρχαία πολίχνη των Κολωνίδων εστιάζεται στο λόφο με την σημερινή ονομασία Στυλιανόπουλο και ειδικότερα ο Παυσανίας γράφει: 
Κοντά δε εις την πόλη των Κορωναίων υπάρχει η γειτονική (πόλη), που λέγεται Κολωνίδες. Οι κατοικούντες εις αυτήν λέγουν πως δεν είναι Μεσσήνιοι, αλλά ισχυρίζονται ότι τους έφερε από την Αττική ο Κόλαινος. Ο Κόλαινος δε, κατόπιν μαντείας, είχε το πουλί Κόρυδον ως οδηγόν του δια την αποικίαν αυτήν. Τους έμελλε δε, με το πέρασμα του καιρού, και την γλώσσαν και τας συνήθειας να αλλάξουν και να μάθουν τα δωρικά. Ευρίσκεται δε ο συνοικισμός αυτός, οι Κολωνίδες, εις ύψωμα που ολίγον απέχει από την θάλασσα.
Επίσης, λέγεται ότι ο Κόλαινος έφερε και την αγγειοπλαστική στην περιοχή, η οποία άνθισε κυρίως στο χωριό Βουνάρια.
Κέναν Αντέανγκ

Οικογένεια

Ο γιος του, Ντέιβιντ Αντέανγκ, υπηρέτησε ως Υπουργός Εξωτερικών και για λίγο ως Πρόεδρος της Βουλής, το Μάρτιο-Απρίλιο του 2008.

Προεδρικές θητείες

Ο Αντέανγκ υπηρέτησε για σύντομο χρονικό διάστημα στο ύπατο αξίωμα το 1986: το Σεπτέμβριο-Οκτώβριο εκείνης της χρονιάς και ξανά το Δεκέμβριο του ιδίου έτους. Από το Νοέμβριο ως το Δεκέμβριο του 1996 υπηρέτησε ξανά για μικρή χρονικά περίοδο στην προεδρία.
Νίκος Φιλιππόπουλος

Βιογραφία

Γεννήθηκε στο Βόλο στις 22 Μαρτίου 1928. Πρωτοεμφανίστηκε στο θέατρο το 1948.
11th Song

Λεπτομέρειες

Ο ιδιοκτήτης της δισκογραφικής Louis Bickel, Jr. γνώρισε την μπάντα το 1992 όταν τους αποκαλούσαν ακόμα "Leper Messiah". Αφού τους προσέγγισε φιλικά, έμαθε ότι προσπαθούσαν να βγάλουν το πρώτο τους CD αλλά δεν είχαν αρκετά χρήματα. Στα τέλη του 1992, ο Bickel τους έδωσε τουλάχιστον 3,000 δολάρια για να το ηχογραφήσουν. Αρχικά το CD έκανε μέτριες πωλήσεις αλλά αυξήθηκαν με τον καιρό. Το άλμπουμ περιέχει την πρώτη εκδοχή της μεγάλης τους επιτυχίας, "Breakfast at Tiffany's".
Greatest Hits II (Queen)

Εμπορική επιτυχία

Η συλλογή σκαρφάλωσε στην κορυφή των βρετανικών τσαρτ και είναι το δέκατο άλμπουμ σε πωλήσεις στην ιστορία του Ηνωμένου Βασιλείου, με 3.9 εκατομμύρια αντίτυπα. Παγκοσμίως, έχει πουλήσει περισσότερα από 19 εκατομμύρια αντίτυπα, όντας ο πρώτος δίσκος ξένου καλλιτέχνη στην Φινλανδία, με περισσότερα από 149.000 αντίτυπα.
Σιεμόβιτ ΣΤ΄ του Πουότσκ

Βιογραφία

Ήταν ο πρωτότοκος γιος τού Βλάντισλαφ Α΄ δούκα της δυτικής Μαζοβίας και της Άννας των Πιαστ-Σιλεσίας, κόρης τού Κορράδου Ε΄ δούκα της Ολεσνίτσα.
Το 1455 απεβίωσε ο πατέρας του· ο Σιεμόβιτ ΣΤ΄ και ο μικρότερος αδελφός του Βλάντισλαφ Β΄ έλαβαν τις πατρικές κτήσεις. Ήταν 9 και 7 ετών αντίστοιχα και επίτροποι της αρχής ανέλαβαν η μητέρα τους και ο Πάβελ Γκιζύτσκι επίσκοπος τού Πουότσκ.
Το 1459 ο σιεμόβιτ ΣΤ΄ ενηλικιώθηκε και ανέλαβε προσωπικά την εξουσία, αν και στην πραγματικότητα συνέχισαν να την κρατούν οι επίτροποι. Η πρώτη ανεξάρτητη δράση του ήταν η συμμετοχή του στο συνέδριο του Τσερσκ, όπου, μαζί με τον Κορράδο Γ΄ τον ερυθρό (γιο τού 2ου εξαδέλφου του), έκανε συνθήκη ειρήνης με το Τευτονικό Τάγμα. Ακολούθησε την πολιτική τού πατέρα του να μην εμπλακεί σε διένεξη με το Τάγμα, αν και ο βασιλιάς της Πολωνίας ήταν σε πόλεμο με αυτό. 
Ο πατέρας του και αυτός κατείχαν τη δυτική Μαζοβία εκτός τού Γκοστύνιν, περιοχή τού θείου του Σιεμόβιτ Ε΄, που είχε αποδοθεί στη χήρα εκείνου Μαργαρίτα των Πρεμυσλιδών. Το 1459 αυτή απεβίωσε και το Γκοστύνιν περιήλθε στον Σιεμόβιτς ΣΤ΄. Ο ίδιος απεβίωσε το 1461 σε ηλικία 15 ετών και τάφηκε στον καθεδρικό τού Πουότσκ.
Ένα μήνα μετά απεβίωσε και ο Βλάντισλαφ Β΄ και διαδόθηκαν φήμες, ότι οι δύο αδελφοί δηλητηριάστηκαν. Οι υποψίες κατευθυνόταν στον Γκόταρντ της Ρύμπνα, καστελάνο τού Σοχάτσζεφ, που υποτίθεται, ότι οι αδελφοί τού στέρησαν αξίωμα. Ο χρονικογράφος της εποχής Γιαν Ντούγκος απορρίπτει τους ισχυρισμούς αυτούς και θεωρεί, πως απεβίωσαν από φυματίωση, ασθένεια από την οποία απεβίωσε ο πατέρας τους. Το 1524 και 1526 απεβίωσαν από αλκοολοσμό οι νεαροί αδελφοί Στανίσλαφ και Γιάνους Γ΄ δούκες της Μαζοβίας (γιοί τού Κορράδου Γ΄ τού ερυθρού), όπου πάλι ο χρονικογράφος δίνει την ίδια λανθασμένη εξήγηση, ότι η φυματίωση είναι κληρονομική.
Λέων ο φιλόσοφος

Μόρφωση

Η ημερομηνία γεννήσεώς του δεν μας είναι γνωστή σήμερα, οι περισσότεροι μελετητές την τοποθετούν γύρω στην τελευταία δεκαετία του 8ου αιώνα στην Κωνσταντινούπολη. Ήταν συγγενής του εικονομάχου και λογίου Πατριάρχη Ιωάννη του Γραμματικού. Στην προσπάθειά του να λάβει την καλύτερη δυνατή μόρφωση, σύμφωνα με σύγχρονες μαρτυρίες, ταξίδεψε σε διάφορα μέρη και εντρύφησε στις βιβλιοθήκες και στα αρχεία μοναστηριών.

Αρχικά δάσκαλος και μετά Μητροπολίτης Θεσσαλονίκης

Μετά την επιστροφή του στην Κωνσταντινούπολη έγινε ιδιωτικός δάσκαλος, παρέχοντας ένα εκπληκτικό εύρος εγκυκλοπαιδικής παιδείας. Κάποια στιγμή κάποιος από τους μαθητές του τράβηξε την προσοχή του χαλίφη της Βαγδάτης, ο οποίος κάλεσε και τον ίδιο το Λέοντα στην αυλή του. Τότε ο Βυζαντινός αυτοκράτορας Θεόφιλος θέλοντας να αποτρέψει την αποστασία του σοφού τον διόρισε κρατικό δάσκαλο και του παρεχώρησε μισθό. Το 840 διορίστηκε Μητροπολίτης Θεσσαλονίκης. Κατά τη διάρκεια της αρχιερατείας του (840-843) ενεπλάκη στην εικονομαχική έριδα, έτσι μετά την αποκατάσταση της Ορθοδοξίας καθαιρέθηκε και επέστρεψε στην Κωνσταντινούπολη.

Στη Σχολή της Μαγναύρας

Μετά την καθαίρεσή του επανήλθε στην Κωνσταντινούπολη, όπου ιδιώτευσε για κάποιο χρονικό διάστημα, χωρίς να αντιμετωπίσει άλλα προβλήματα. Κάποια στιγμή, άγνωστο πότε, μεταξύ 844-861, ο καίσαρας Βάρδας αποφάσισε να ιδρύσει στο ανάκτορο της Μαγναύρας, το Πανδιδακτήριο, ένα εκπαιδευτήριο υψηλού επιπέδου. Στον Λέοντα, που διατηρούσε τότε τη φήμη του ελλογιμοτέρου ανδρός του καιρού του, ανέθεσε τη διεύθυνση της νέας ανώτατης αυτής σχολής, ενώ σε μαθητές του Λέοντα ανέθεσε την διδακτική ευθύνη. Η ημερομηνία θανάτου του Λέοντα είναι άγνωστη. Η τελευταία μαρτυρία γι' αυτόν είναι του 869 και πιθανότατα πέθανε λίγο αργότερα.

Έργο

Εκτός από τη διδασκαλία ο Λέοντας θεωρείται ένας από τους επιφανέστερους αστρολόγους, στον οποίον αποδίδονται πολλές επιτυχημένες προβλέψεις, μεταξύ αυτών της δολοφονίας του Βάρδα και του φονικού σεισμού του 869. Επίσης ασχολήθηκε με τεχνικά θέματα και θεωρείται ο δημιουργός του συστήματος φρυκτωριών που συνέδεε τα ανατολικά σύνορα με την Πρωτεύουσα.
Στην Παλατινή Ανθολογία σώζεται ένα τουλάχιστον επίγραμμά του (XV 12). Άλλα οκτώ επιγράμματα υπό το ίδιο όνομα (Λέοντος Φιλοσόφου), ο Pierre Waltz τα αποδίδει στον αυτοκράτορα Λέοντα ΣΤ΄ τον Σοφό, μολονότι η απόδοση του XV 12 στον Μαθηματικό γίνεται από τον Felix Buffiere στην ίδια σειρά. Ο Paton τα αποδίδει όλα στον Λέοντα τον Φιλόσοφο.
Ευρωπαϊκό Πρωτάθλημα Τζούντο 2008

To Ευρωπαϊκό Πρωτάθλημα Τζούντο 2008 ήταν η 57η διοργάνωση του Ευρωπαϊκού Πρωταθλήματος Τζούντο, που διοργανώθηκε υπό την εποπτεία της Ευρωπαϊκής Ένωσης Τζούντο. Η διοργάνωση πραγματοποιήθηκε στο Pavilhão Atlântico, στη Λισαβόνα, της Πορτογαλίας μεταξύ 11 και 13 Απριλίου 2008. Σε αυτό το διαγωνισμό συμμετήχαν 307 αθλητές από 46 χώρες.
NGC 6229

To NGC 6229 είναι σφαιρωτό σμήνος στον αστερισμό Ηρακλή. Κατατάσσεται ως GC(v)B στο σχήμα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 12 Μαΐου 1787. Το συγκεκριμένο σμήνος απέχει περίπου 100.000 έτη φωτός από το Ηλιακό Σύστημα.
Βλαδίσλαος Γ΄ της Βοημίας

Βιογραφία

Ήταν ο πέμπτος γιος τού Βλαδισλάου Β΄ της Βοημίας και της Γιούντιτ/Ιουδήθ των Λουδοβικιδών, κόρης τού Λουδοβίκου Α΄ λαντγκράβου της Θουριγγίας. Αμφιθαλής, μεγαλύτερος αδελφός του ήταν ο Ότακαρ Α΄. Η Γιούντιτ ήταν η δεύτερη σύζυγος τού πατέρα του, ο οποίος από τον πρώτο του γάμο είχε γιους τον Φρειδερίκο, τον Σβιατοπλούκ και τον Αδαλβέρτο Γ΄. 
Γεννήθηκε σε μία ταραγμένη εποχή: ο πατέρας του είχε μία άστατη σχέση με τον Φρειδερίκο Α΄ της Γερμανίας, που είχε τραγική κατάληξη. Στο τέλος τού 12ου αι. γινόταν αγώνες μεταξύ των Πρεμυσλιδών για τη Βοημία. Ο Ότακαρ Α΄ κατέλαβε την εξουσία το 1192 και ο Φρειδερίκος Α΄ τον υποστήριξε. Τότε ο Ότακαρ Α΄ όρισε τον Βλαδίσλαο Γ΄ -πρίγκιπα τού Μπρνο και τού Ζνόιμο από το 1191- ως μάργραβο της Μοραβίας με τη συγκατάθεση τού Ερρίκου Δ΄ της Γερμανίας. Ωστόσο και οι δύο δεν πλήρωσαν τα ποσά που τους ζητήθηκαν, έτσι το 1193 στη Γερμανική Συνέλευση (λατιν. Dieta) στο Βορμς εκτοπίστηκαν και ορίστηκε ο εξάδελφός τους Βρατίσλαος επίσκοπος της Πράγας, ως Βρατίσλαος Γ΄ δούκας της Βοημίας. Ο Βλαδίσλαος Γ΄ κλήθηκε στο κάστρο της Πράγας, όπου επιβλεπόταν ύποπτα από τον νέο δούκα της Βοημίας.
Α΄ κατηγορία πετοσφαίρισης γυναικών Κύπρου 2012-13

Σύστημα διεξαγωγής

Στο πρωτάθλημα της Α΄ κατηγορίας 2012-13 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 14 αγωνιστικών (Α΄ φάση) οι ομάδες χωρίστηκαν σε 2 ομίλους, ανάλογα με τη θέση τους, δίνοντας αγώνες  κατάταξης (Β΄ φάση). Στους αγώνες κατάταξης μεταφέρθηκαν τα αποτελέσματα, οι βαθμοί, τα σετ και οι πόντοι της Α΄ φάσης.
Οι ομάδες στις θέσεις 1-4 διαγωνίστηκαν για την κατάκτηση του πρωταθλήματος και τις θέσεις που οδηγούσαν στα πρωταθλήματα Ευρώπης. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι ομάδες στις θέσεις 5-8 αναμετρήθηκαν αναμεταξύ τους από δύο φορές, μία εντός και μία εκτός έδρας. Η τελευταία ομάδα διαβαθμίστηκε στη Β΄ κατηγορία 2013-14.

Σύστημα βαθμολόγησης

Κάθε νίκη βαθμολογείτο με 2 βαθμούς και κάθε ήττα με 1 βαθμό.

Αλλαγές σε σχέση με την περίοδο 2011-12

Στο πρωτάθλημα της περιόδου 2012-13 συμμετείχε η πρωταθλήτρια Β΄ κατηγορίας 2011-12, Ένωση Νέων Αγίου Αθανασίου. Δεν συμμετείχε ο Μαραθώνας Κάτω Βαρωσίων ο οποίος είχε υποβιβαστεί από την Α΄ κατηγορίας 2011-12 στην Β΄ κατηγορίας 2012-13.
Εθνόσημο του Αζερμπαϊτζάν

Το εθνόσημο του Αζερμπαϊτζάν αποτελεί συγκερασμό παραδοσιακών και σύγχρονων συμβόλων. Το σημείο αναφοράς του εμβλήματος είναι το σύμβολο της φωτιάς, ένα αρχαίο σύμβολο της γης των Αζέρων και προέρχεται από το όνομα της χώρας. Τα χρώματα του εθνόσημου προέρχονται από τη σημαία του κράτους. Αυτά τα χρώματα βρίσκονται στο φόντο πίσω από το οκτάκτινο αστέρι, πάνω στο οποίο βρίσκεται μια φλόγα. Το αστέρι αντιπροσωπεύει τις οκτώ υποδιαιρέσεις της φυλής των Τούρκων και ανάμεσα σε κάθε ακτίνα του αστεριού, υπάρχει ένα μικρότερο αστέρι, επίσης με οκτώ ακτίνες. Στο κάτω μέρος του εμβλήματος υπάρχει ένα στάχυ από σιτάρι, που αντιπροσωπεύει το κυριότερο γεωργικό προϊόν του κράτους. Το άλλο φυτό που υπάρχει στο κάτω μέρος είναι η βελανιδιά.

Ιστορικό

Στις 30 Ιανουαρίου 1920 η κυβέρνηση της Λαοκρατικής Δημοκρατίας του Αζερμπαϊτζάν προκήρυξε διαγωνισμό για το καλύτερο εθνικό έμβλημα της δημοκρατίας. Στο σχετικό ψήφισμα, ανέφερε ότι η υιοθέτηση του εθνικού εμβλήματος θα γινόταν στις 28 Μαΐου. Ωστόσο, με την πτώση της δημοκρατίας, στις 28 Απριλίου 1920, το έμβλημα δεν καθιερώθηκε. Στις 17 Νοεμβρίου 1990 το Ανώτατο Συμβούλιο (Majlis) του Ναχτσιβάν, προκήρυξε νέο διαγωνισμό για έμβλημα. Ο διαγωνισμός ανακοινώθηκε επίσημα στις 5 Φεβρουαρίου 1991 και στις 19 Ιανουαρίου 1993 το Ανώτατο Σοβιέτ της Δημοκρατίας του Αζερμπαϊτζάν ενέκρινε συνταγματικό νόμο, με βάση τον οποίο υιοθετήθηκε το σχέδιο του εθνικού εμβλήματος της περιόδου 1919-1920 με κάποιες αλλαγές.